b'\n_START_ARTICLE_\nAllan Falk\n_START_PARAGRAPH_\nAllan Falk (fransk: Ric Hochet) er det norske navnet p\xc3\xa5 en fransk-belgiske tegneserie som i originalversjon har navnet Ric Hochet, tegnet av Tibet (pseudonym for Gilbert Gascard) og skrevet av Andr\xc3\xa9-Paul Duch\xc3\xa2teau. Den debuterte p\xc3\xa5 fransk den 30. mars 1955 i det ukentlige tegneseriebladet Tintin._NEWLINE_Hovedpersonen Allan Falk i serien er journalist, men hovedaktiviteten i serien er \xc3\xa5 n\xc3\xb8ste opp ulike kriminalmysterier. I Norge ble serien f\xc3\xb8rst utgitt som f\xc3\xb8ljetong seriemagasinet Tempo, deretter i album som ble kalt for \xc2\xabTempo-album\xc2\xbb. Serien fikk senere nytt liv i tegneseriebladet Magnum og Magnum Spesial._NEWLINE_Seriens hovedfigur fikk forskjellig navn i de ulike oversettelser i Europa. Derfor het han \xc2\xabRick Master\xc2\xbb i Tyskland, \xc2\xabRik Ringers\xc2\xbb i Nederland og Flandern, \xc2\xabRiku Oksa\xc2\xbb i Finland og \xc2\xabAllan Falk\xc2\xbb i Norge.'